Pescobar, proprietarul restaurantului Taverna Racilor, trece prin cea mai frumoasă perioadă din viața lui. Omul de afaceri a devenit tătic pentru a doua oară. Acesta mai are o fiică superbă dintr-o fostă relație.
Pentru că este foarte activ în mediul online, Paul Nicolau a decis să dea vestea importantă printr-un filmuleț emoționant. Acesta a fost filmat în timp ce savura șampanie dintr-un pahar alături de oamenii cu care lucrează zilnic.
"Sunt tătic de băiețel, să îmi trăiască băiatul, să fie sănătos, să vă trăiască și vouă tot ce iubiți! Pescobar e fericit! Doamne ajută!", a spus Pescobar în mediul online, vizibil fericit și mândru.
Videoclipul distribuit de omul de afaceri pe contul de TikTok a generat mai bine de 24 mii de like-uri și o mulțime de reacții din partea prietenilor virtuali. Unii l-au felicitat pentru evenimentul special din viața lui, în timp ce alții au ținut neapărat să afle cine este mama copilului.
"De aia nu mai apare Larisa", "Bravo, trebuie să ghicim mama?!", "Să fie într-un ceas bun!", "O fi Larisa mămica? Că nu mai apare în videoclipuri" sau "Mama lipsește de la petrecere?", au fost doar câteva dintre comentariile oamenilor din mediul online.
Cine este femeia care l-a făcut pe Paul Nicolau, cunoscut drept Pescobar, tată de băiat. Ce s-a aflat despre cea cu care proprietarul de la Taverna Racilor are un copil
Paul Nicolau a fost întotdeauna o persoană discretă în ceea ce privește viața personală de când a intrat în atenția publicului. Acesta s-a afișat la brațul multor femei de-a lungul timpului, însă puțini sunt cei care știu cine este mama băiețelului său.
Filmulețul în care anunță că este tată pentru a doua oară a stârnit un val de reacții. Toți și-au dorit să afle cine este, de fapt, cea care i-a dăruit un copil lui Pescobar. Cei mai mulți au crezut că omul de afaceri are o relație cu angajata lui, Larisa, însă adevărul este altul.
Se pare că Gianina Crișan este cea care a rămas însărcinată cu proprietarul de la Taverna Racilor, aducându-i pe lume cel de-a doilea copil în urmă cu puțin timp, potrivit cancan.ro. Paul Nicolau mai are o fetiță dintr-o fostă relație.
Pescobar a fost destul de rezervat în privința femeii care i-a dăruit un fiu. Acesta a decis să își țină relația cu focoasa șatenă departe de ochii curioșilor. Astfel, nu se cunosc prea multe detalii despre tânăra mămică.
Cât de frumoasă este fiica lui Pescobar, proprietarul de la Taverna Racilor
Paul Nicolau se mândrește cu o fiică superbă. În vara anului trecut, proprietarul de la Taverna Racilor a publicat un material adorabil în care apare alături de micuța lui.
Cum a răspuns Bebeto, întrebat dacă are o iubită. Fiul adolescent al Anamariei Prodan s-a fâstâcit: "S-a înroșit tot"... Antonia, apariția care a atras atenția. Decolteul ei abisal a pus pe jar imaginația fanilor...